www.socialsecurity.gov

Maaaring makatanggap ng mga espesyal na 

benepisyo ang ilang mga beterano ng 

Ikalawang Digmaang Pandaigdig. Kabilang sa 

mga ito ang mga beteranong naglingkod sa militar 

ng Estados Unidos mula 16 ng Septiyembre, 1940, 

hanggang 24 ng Hulyo, 1947. Kabilang rin dito 

ang mga beteranong Pilipino na naglingkod sa 

itinatag na militar ng Pilipinas mula 26 ng Hulyo, 

1941, hanggang 30 ng Disyembre, 1946 (habang 

napapailalim sa Sandatahang Lakas ng Estados 

Unidos ang mga lakas na iyon). Ang mga espesyal na 

benepisyo para sa mga beterano ay matatanggap sa 

mga buwan na nakatira sa labas ng Estados Unidos 

ang mga kuwalipikadong beterano.

Sino ang kuwalipikado?

Dapat ninyong masapat ang lahat ng mga 

sumusunod na kinakailangan para maging 

kuwalipikado para sa mga espesyal na benepisyo

para sa mga beterano:

• 65 taong gulang o mas matanda sa 14 ng 

Disyembre, 1999;

• Beterano ng Ikalawang Digmaang Pandaigdig 

natulad ng inilalarawan sa itaas;

• Karapat-dapat makatanggap ng Supplemental 

Security Income (SSI) para sa Disyembre, 1999;

• Karapat-dapat makatanggap ng SSI para sa 

buwang nag-aplay kayo para sa mga espesyal

na benepisyo para sa mga beterano; at

• Tumatanggap ng mga iba pang benepisyo na 

wala pang 75 porsiyento ng kasalukuyang halaga 

ng SSI na mula sa gobyerno pederal.

Hindi maaaring ibayad itong benepisyo sa mga 

sustentado o naiwan ng beterano.

Kailan magsisimula ang mga benepisyo?

Kung kuwalipikado kayo, tatanggap kayo ng mga 

benepisyo sa unang araw ng buwan para sa bawat 

buwan na naninirahan kayo sa labas ng Estados 

Unidos.

Kailan magwawakas ang mga benepisyo?

Magwawakas ang mga benepisyo kung:

• Sasabihin ninyo sa amin na hindi na ninyo 

tinuturing na naninirahan kayo sa labas ng Estados 

Unidos.

• Dumalaw kayo sa Estados Unidos at nanatili nang 

mas matagal sa isang buong buwan sa kalendaryo. 

Halimbawa, kung dumating kayo sa Estados Unidos 

sa 15 ng Enero, magwawakas ang inyong mga 

benepisyo sa 1 ng Marso.

• Dumalaw kayo sa Estados Unidos at nagdesisyon 

kayong manatili sa Estados Unidos. Magwawakas 

ang inyong mga tinatanggap na benepisyo simula sa 

kung alinman sa mga sumusunod ang mauuna:

— Ang buwang sumunod sa buwan na nagdesisyon 

kayong manirahan sa Estados Unidos; o

— Ang buwang sumunod sa unang buong buwan sa 

kalendaryo na kayo ay nasa Estados Unidos.

Kung magkano ang mga espesyal na 

benepisyo para sa mga beterano

Alinsunod sa batas, hindi maaaring humigit sa

75 porsiyento ng kasalukuyang halaga ng SSI na

mula sa gobyerno pederal ang halaga ng mga 

buwanang espesyal na benepisyo para sa mga 

beterano. Para malaman kung magkano ang inyong 

mga buwanang espesyal na benepisyo para sa mga 

beterano, kinukuha namin ang 75 porsiyento ng 

kasalukuyang SSI na mula sa gobyerno pederal at 

binabawas ang halaga ng mga iba pang benepisyong 

tinatanggap ninyo para sa buwan.

Simula Enero, 2006, $603 ang kasalukuyang 

halaga ng SSI na mula sa gobyerno pederal. 

Nangangahulugang kailangang mas mababa pa sa 

$452.25 (75 porsiyento ng $603) ang kabuuan ng 

mga iba pang benepisyong tinatanggap ninyo upang 

makatanggap kayo ng mga espesyal na benepisyo para 

sa mga beterano.

Ang tinuturing na “mga iba pang tinatanggap 

na benepisyo” ay ang anumang mga paulit-ulit na 

palaging tinatanggap na pera, tulad ng mga annuity, 

pensiyon, mga benepisyong para sa pagretiro o 

pagkabaladado.

Mga Espesyal Na Benepisyo Para Sa Ilang Mga

Beterano Ng Ikalawang Digmaang Pandaigdig

Mga Espesyal Na Benepisyo Para Sa Ilang Mga Beterano Ng 

Ikalawang Digmaang Pandaigdig

(kabila)

2006
www.socialsecurity.gov

Ang mga kailangan ninyong

ibigay sa amin

Ang mga sumusunod ay mga halimbawa ng klase ng 

mga impormasyon na maaaring kailangan ninyong 

ibigay:

• Katibayan ng kapanganakan;

• Katibayan ng mga iba pang tinatanggap na pera;

• Katibayan ng inyong paglilingkod sa militar

noong Ikalawang Digmaang Pandaigdig, tulad

ng discharge papers mula sa militar ng Estados 

Unidos (DD Form 214) na nagpapakita ng 

honorable discharge;

• Katibayan ng paglilingkod sa mga itinatag na lakas 

ng Commonwealth ng Pilipinas; at

• Katibayan ng paninirahan sa isang bansa na hindi 

ang Estados Unidos.

Ang pagkontak sa Social Security

Kontakin ang Tanggapan ng Social Security sa 

inyong lugar para sa karagdagang impormasyon 

tungkol sa pag-aplay para sa mga benepisyo. Kung 

nasa Pilipinas kayo, kontakin ang SSA Division ng 

Veterans Affairs Regional Office sa Maynila, 1131 

Roxas Boulevard, Ermita 0930 MANILA.

Kung nakatira kayo sa Mexico, kontakin ang 

pinakamalapit na tanggapan ng Social Security ng 

Estados Unidos o ang embahada o konsulado ng 

Estados Unidos.

Kung nakatira kayo sa American Samoa, Canada, 

Guam, Puerto Rico, Samoa, o sa Virgin Islands, 

kontakin ang pinakamalapit na tanggapan ng Social 

Security ng Estados Unidos.

Kung nakatira kayo sa mga iba pang bansa, 

kontakin ang pinakamalapit ng embahada o konsulado 

ng Estados Unidos.

Social Security Administration

SSA Publication No. 05-10157-TL

Special Benefits For Certain World War II

 Veterans (Tagalog)

January 2006